
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2762 

18 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Θέση του πιστωτικού ιδρύματος «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» υπό ειδική 
εκκαθάριση και διορισμός ειδικού εκκαθαριστή. 1 
Εφαρμογή της εντολής μεταβίβασης του εσωτερι¬ 
κού άρθρου 38 του άρθρου 2 του ν. 4335/2015 στο 
υπό εξυγίανση πιστωτικό ίδρυμα με την επωνυ¬ 
μία «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ 


ΣΥΝ.Π.Ε.». 2 

ΑΠΟΦΑΣΕΙ Σ 

Αριθμ. συνεδρ. 173/18.12.2015 (1) 


Θέση του πιστωτικού ιδρύματος «ΣΥΝΕΤΑΙΡΙΣΤΙΚΗ ΤΡΑ¬ 
ΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» υπό ειδική εκκαθά¬ 
ριση και διορισμός ειδικού εκκαθαριστή. 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΠΙΣΤΩΤΙΚΩΝ 
ΚΑΙ ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του καταστατικού της Τράπεζας της 
Ελλάδος, όπως ισχύει, 

β) την Πράξη Εκτελεστικής Επιτροπής 1/20.12.2012 
«Ανασύσταση Επιτροπής Πιστωτικών και Ασφαλιστι¬ 
κών Θεμάτων και ανάθεση αρμοδιότητας» (ΦΕΚ Β' 
3410), όπως ισχύει μετά την τελευταία τροποποίησή 
της με την Πράξη Εκτελεστικής Επιτροπής 52/2.10.2015 
«Σύνθεση και αρμοδιότητες της Επιτροπής Πιστωτικών 
και Ασφαλιστικών Θεμάτων και της Επιτροπής Μέτρων 
Εξυγίανσης της Τράπεζας της Ελλάδος» (ΦΕΚ Β' 2312), 
γ) το ν. 4261/2014 (ΦΕΚ Α' 107) «Πρόσβαση στη δρα¬ 
στηριότητα των πιστωτικών ιδρυμάτων και προληπτική 
εποπτεία πιστωτικών ιδρυμάτων και επιχειρήσεων επεν¬ 
δύσεων (ενσωμάτωση της Οδηγίας 2013/36/ΕΕ), κατάρ¬ 
γηση του ν. 3601/2007 και άλλες διατάξεις», και ιδίως 
τα άρθρα 4,19 παρ. δ) και ζ), 62 παρ. 3 και 145 αυτού, 
δ) την απόφαση της Επιτροπής Πιστωτικών και Ασφαλι¬ 
στικών Θεμάτων 21/2/4.11.2011 «Κανονισμός ειδικής εκκαθά¬ 
ρισης πιστωτικών ιδρυμάτων» (ΦΕΚ Β' 2498), όπως ισχύει, 
ε) την από 18.12.2015 απόφαση της Ευρωπαϊκής Κε¬ 
ντρικής Τράπεζας (ΕΟΒ/53Μ/2015 - ΟοορθΓεΐϊνθ ΒεηΚ οί 


ΡθΙοροηπθδθ Οοορ Ιΐά/1) για την ανάκληση της άδειας 
λειτουργίας του πιστωτικού ιδρύματος «ΣΥΝΕΤΑΙΡΙΣΤΙ¬ 
ΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» σύμφωνα με 
τις διατάξεις του άρθρου 14 του Κανονισμού (ΕΕ) 1024/ 
2013 του Συμβουλίου της 15ης Οκτωβρίου 2013, 

στ) το από 18.12.2015 εισηγητικό σημείωμα της Διεύ¬ 
θυνσης Εποπτείας Πιστωτικού Συστήματος, 

Επειδή 

Με την ανωτέρω υπό στοιχείο (ε) απόφαση της Ευ¬ 
ρωπαϊκής Κεντρικής Τράπεζας ανακλήθηκε η άδεια λει¬ 
τουργίας του πιστωτικού ιδρύματος «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.», αποφασίζει: 

1. Να θέσει το πιστωτικό ίδρυμα «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» υπό ειδική εκκα¬ 
θάριση σύμφωνα με το άρθρο 145 του ν. 4261/2014. 

2. Να διορίσει ειδικό εκκαθαριστή του ως άνω ιδρύμα¬ 
τος τον Άθω Στυλιανού του Στέλιου με ΑΔΤ ΑΖ577560. 

3. Το ως άνω ίδρυμα επιτρέπεται εφεξής να διενεργεί 
μόνον τις πράξεις που εξυπηρετούν τον σκοπό της ειδι¬ 
κής εκκαθάρισης. Ειδικώς απαγορεύεται η άσκηση όλων 
των δραστηριοτήτων της παραγράφου 1 του άρθρου 
11 του ν. 4261/2014. 

Η απόφαση αυτή να δημοσιευθεί αυθημερόν στην 
Εφημερίδα της Κυβερνήσεως και να αναρτηθεί στον 
ιστότοπο της Τ ράπεζας της Ελλάδος. 

Ο Πρόεδρος 
ΙΩΑΝΝΗΣ ΣΤΟΥΡΝΑΡΑΣ 

Ακριβές αντίγραφο, 

Αθήνα, 18 Δεκεμβρίου 2015 

Η Γραμματέας 
I. ΠΑΝΤΟΥ 
-♦- 

Αριθμ. συνεδρ. 28/18.12.2015 (2) 

Εφαρμογή της εντολής μεταβίβασης του εσωτερικού 
άρθρου 38 του άρθρου 2 του ν. 4335/2015 στο υπό 
εξυγίανση πιστωτικό ίδρυμα με την επωνυμία «ΣΥ¬ 
ΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.». 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΜΕΤΡΩΝ ΕΞΥΓΙΑΝΣΗΣ 

Αφού έλαβε υπόψη: 

α) το άρθρο 55Α του καταστατικού της Τράπεζας 
της Ελλάδος, 
























32718 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) την Πράξη Εκτελεστικής Επιτροπής της Τράπεζας 
της Ελλάδος 6/8.1.2013 «Ανασύσταση Επιτροπής Μέτρων 
Εξυγίανσης και ανάθεση αρμοδιοτήτων» (ΦΕΚ Β' 13), 
όπως ισχύει μετά την τροποποίησή της με την Πράξη 
Εκτελεστικής Επιτροπής 52/2.10.2015 «Σύνθεση και αρμο¬ 
διότητες της Επιτροπής Πιστωτικών και Ασφαλιστικών 
Θεμάτων και της Επιτροπής Μέτρων Εξυγίανσης της 
Τράπεζας της Ελλάδος» (ΦΕΚ Β' 2312), 
γ) το άρθρο 2 του ν. 4335/2015 «Επείγοντα μέτρα 
εφαρμογής του ν. 4334/2015 (Α' 80)» (ΦΕΚ Α' 87), όπως 
ισχύει, και ιδιαίτερα τις διατάξεις των εσωτερικών άρ¬ 
θρων 3, 31, 32, 34, 36, 37 έως 39, 63, 64, 68, 73, 76 έως 78, 
80, την παρ. 3 του άρθρου 82, την παρ. 3 του άρθρου 
96 και το άρθρο 104 αυτού, 
δ) το άρθρο 145Α του ν. 4261/2014 «Πρόσβαση στη 
δραστηριότητα των πιστωτικών ιδρυμάτων και προλη¬ 
πτική εποπτεία πιστωτικών ιδρυμάτων και επιχειρήσε¬ 
ων επενδύσεων (ενσωμάτωση της Οδηγίας 2013/36/ΕΕ), 
κατάργηση του ν. 3601/2007 και άλλες διατάξεις» (ΦΕΚ 
Α' 107), όπως ισχύει, 

ε) την απόφαση της Επιτροπής Πιστωτικών και Ασφα¬ 
λιστικών Θεμάτων (ΕΠΑΘ) 153/4/10.11.2015 «Καθορισμός 
ελάχιστων κεφαλαιακών απαιτήσεων του πιστωτικού 
ιδρύματος «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ 
ΣΥΝ.Π.Ε», σύμφωνα με το άρθρο 92 του Κανονισμού (ΕΕ) 
575/2013 του Ευρωπαϊκού Κοινοβουλίου και του Συμβου¬ 
λίου και αύξηση του συνεταιριστικού κεφαλαίου αυτού», 
στ) την απόφαση της ΕΠΑΘ 170/4/13.12.2015 «Αξιο¬ 
λόγηση της κατάστασης αφερεγγυότητας ή επαπει- 
λούμενης αφερεγγυότητας του πιστωτικού ιδρύματος 
«ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.», 
σύμφωνα με τις παρ. 3α και 3β του εσωτερικού άρθρου 
32 του άρθρου 2 του ν. 4335/2015», 
ζ) την από 18.12.2015 απόφαση της Ευρωπαϊκής Κε¬ 
ντρικής Τράπεζας (ΕΟΒ/55Μ/2015 - ΟοορθΓαΐϊνο ΒαηΚ οί 
ΡθΙοροηπθδθ Οοορ Ι_ΐά/1) για την ανάκληση της άδειας 
λειτουργίας του πιστωτικού ιδρύματος «ΣΥΝΕΤΑΙΡΙΣ¬ 
ΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» σύμφωνα 
με τις διατάξεις του άρθρου 14 του Κανονισμού (ΕΕ) 
1024/2013 του Συμβουλίου της 15ης Οκτωβρίου 2013, 
η) την απόφαση της Επιτροπής Μέτρων Εξυγίανσης 
(ΕΜΕ) 25/6/13.12.2015 «Αίτημα παροχής σύμφωνης γνώμης 
του Υπουργού Οικονομικών για την εφαρμογή μέτρων 
εξυγίανσης στο πιστωτικό ίδρυμα με την επωνυμία «ΣΥ¬ 
ΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.»», 
θ) την υπό Α.Π. Γ.Δ.Ο.Π.00076.ΕΞ 2015ΕΜΠ/Χ.Π. 119ΕΜΠ/ 
18.12.2015 απόφαση του Υπουργού Οικονομικών «Παροχή 
σύμφωνης γνώμης για τη λήψη μέτρων εξυγίανσης στο 
πιστωτικό ίδρυμα με την επωνυμία «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.»», 
ι) την απόφαση της ΕΜΕ 26/2/14.12.2015 «Παροχή εξου¬ 
σιοδότησης στη Μονάδα Εξυγίανσης Πιστωτικών Ιδρυ¬ 
μάτων για την κοινοποίηση στοιχείων σχετικά με την 
ενδεχόμενη εφαρμογή μέτρων εξυγίανσης σύμφωνα με 
το εσωτερικό άρθρο 38 του άρθρου 2 του ν. 4335/2015 
για το πιστωτικό ίδρυμα με την επωνυμία «ΣΥΝΕΤΑΙΡΙΣ¬ 
ΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» στο Υπουρ¬ 
γείο Οικονομικών και δϊ αυτού στη Γενική Διεύθυνση 
Ανταγωνισμού της Ευρωπαϊκής Επιτροπής», 
ια) την απόφαση της Ευρωπαϊκής Επιτροπής υπ’ 
αριθμ. Νο. 5Α.43886 (2015/Ν) - Ογθθοθ «ΒθδοΙυΐϊοη οί 
«ΟΟΟΡΕΒΑΤίνΕ ΒΑΝΚ ΟΡ ΡΕΕΟΡΟΝΝΕ5Ε» («Εξυγίαν¬ 
ση της «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ 
ΣΥΝ.Π.Ε»), 


ιβ) το υπό Α.Π. 1533/ΙΔ/Α/49/11.12.2015 έγγραφο της 
Τράπεζας της Ελλάδος με το οποίο ζητήθηκε από το 
πιστωτικό ίδρυμα με την επωνυμία «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» να γνωρίσει έως 
την 12 Δεκεμβρίου 2015 το ποσό που συγκεντρώθηκε 
για την αύξηση των ιδίων κεφαλαίων του εν λόγω 
πιστωτικού ιδρύματος και σε περίπτωση μη συγκέ¬ 
ντρωσης του συνόλου του απαιτούμενου ποσού να 
υποβάλλει τις απόψεις του για την ενδεχόμενη ανά¬ 
κληση της άδειας και την ενδεχόμενη λήψη μέτρων 
εξυγίανσης, 

ιγ) το από 12.12.2015 σχετικό έγγραφο (ΑΠ 151) του πι¬ 
στωτικού ιδρύματος με την επωνυμία «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» που υποβλήθηκε 
από αυτό στο πλαίσιο της άσκησης του δικαιώματος 
της προηγούμενης ακρόασης, 
ιδ) την από 11.12.2015 (ΑΠ 150) επιστολή του πιστωτικού 
ιδρύματος με την επωνυμία «ΤΡΑΠΕΖΑ ΠΕΙΡΑΙΩΣ Α.Ε.» 
με την οποία γνωστοποιεί στην Τράπεζα της Ελλάδος 
ότι δεν προτίθεται να συμμετάσχει στην ενδεχόμενη 
διαδικασία υποβολής προσφορών για την απόκτηση 
περιουσιακών στοιχείων του πιστωτικού ιδρύματος με 
την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝ¬ 
ΝΗΣΟΥ ΣΥΝ.Π.Ε.», 

ιε) τα ΑΠ 206/11.12.2015, 207/11.12.2015 και 208/11.12.2015 
έγγραφα της Μονάδας Εξυγίανσης Πιστωτικών Ιδρυ¬ 
μάτων προς τα πιστωτικά ιδρύματα με την επωνυμία 
«ΑΛΦΑ ΤΡΑΠΕΖΑ Α.Ε.», «ΕΘΝΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ Α.Ε.» και «ΤΡΑΠΕΖΑ ΕϋΒΟΒΑΝΚ ΕΒΟΑ5ΙΑ5 Α.Ε.», 
αντίστοιχα, με την οποία τους γνωστοποιεί τα προ- 
τεινόμενα προς μεταβίβαση στοιχεία ενεργητικού και 
παθητικού του πιστωτικού ιδρύματος «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.», το ύψος της προ¬ 
σωρινής διαφοράς αξίας μεταξύ των εν λόγω στοιχεί¬ 
ων και τους γνωστοποιεί την ημερομηνία υποβολής 
δεσμευτικών προσφορών στο πλαίσιο του εσωτερικού 
άρθρου 39 του άρθρου 2 του ν. 4335/2015, 
ιστ) τις έγγραφες δεσμευτικές προσφορές που υπε- 
βλήθησαν στο πλαίσιο της διαδικασίας υποβολής προ¬ 
σφορών την 13.12.2015 για την απόκτηση επιλεγμένων 
περιουσιακών στοιχείων του πιστωτικού ιδρύματος με 
την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝ¬ 
ΝΗΣΟΥ ΣΥΝ.Π.Ε.», 

ιζ) την από 13.12.2015 (ΑΠ 160) δήλωση του πιστωτικού 
ιδρύματος με την επωνυμία «ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε.», σύμφωνα με την οποία αυτό συναινεί 
στη μεταβίβαση σε αυτό των αναφερόμενων στην πα¬ 
ρούσα απόφαση περιουσιακών στοιχείων του ως άνω 
υπό εξυγίανση πιστωτικού ιδρύματος, 
ιη) το από 18.12.2015 σχετικό εισηγητικό σημείωμα της 
Μονάδας Εξυγίανσης Πιστωτικών Ιδρυμάτων της Τρά¬ 
πεζας της Ελλάδος, 

Επειδή 

ΐ) η Ευρωπαϊκή Κεντρική Τράπεζα προέβη με την υπό 
στοιχείο ζ) απόφασή της στην ανάκληση της άδειας λει¬ 
τουργίας του εν λόγω πιστωτικού ιδρύματος, η δε ΕΠΑΘ 
με την υπ’ αριθμ. 170/4/13.12.2015 απόφαση, αποφάσισε, 
κατόπιν διαβούλευσης με την ΕΜΕ, ότι το πιστωτικό 
ίδρυμα με την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ 
ΠΕΛΟΠΟΝΝΗΣΟΥ ΣΥΝ.Π.Ε» τελεί σε κατάσταση αφερεγ- 
γυότητας ή επαπειλούμενης αφερεγγυότητας. Συνεπώς, 
πληρούται η προϋπόθεση του εσωτερικού άρθρου 32 
παρ. 1 στοιχείο α) του άρθρου 2 του ν. 4335/2015, 

π) δεν προσδοκάται εύλογα ότι εναλλακτικά μέτρα 
προερχόμενα από τον ιδιωτικό τομέα ή εποπτικές ενέρ¬ 
γειες θα αποτρέψουν την αφερεγγυότητα του ιδρύ¬ 
ματος με την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ 
ΠΕΛΟΠΟΝΝΗΣΟΥ ΣΥΝ.Π.Ε.» εντός εύλογου χρονικού δι¬ 
αστήματος. Ειδικότερα: α) δεν προκύπτει η δυνατότητα 
κάλυψης των κεφαλαιακών αναγκών του είτε από τους 
υφιστάμενους είτε από νέους συνεταίρους του, β) στην 
υπ’ αριθμ. 170/4/13.12.2015 απόφαση της ΕΠΑΘ αναφέρε- 
ται ότι δεν υφίστανται περαιτέρω εποπτικές ενέργειες 
που θα μπορούσαν να αποτρέψουν την αφερεγγυότητα 
του πιστωτικού ιδρύματος εντός εύλογου χρονικού δια¬ 
στήματος και γ) το εν λόγω πιστωτικό ίδρυμα δεν έχει 
εκδώσει πρόσθετα κεφαλαιακά μέσα και ως εκ τούτου 
δεν είναι δυνατή η εφαρμογή του εσωτερικού άρθρου 
59 του άρθρου 2 του ν. 4335/2015. Συνεπώς πληρούται η 
προϋπόθεση του εσωτερικού άρθρου 32 παρ. 1 στοιχείο 
β) του άρθρου 2 του ν. 4335/2015, 
ιϋ) δεδομένης της παρούσας δυσμενούς δημοσιονομι¬ 
κής και οικονομικής συγκυρίας στην Ελλάδα, κρίνεται, 
σύμφωνα με την παρ. 1 στοιχείο γ) του εσωτερικού 
άρθρου 32 του άρθρου 2 του ν. 4335/2015, αναγκαία η 
εφαρμογή μέτρου εξυγίανσης στο πιστωτικό ίδρυμα με 
την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝ¬ 
ΝΗΣΟΥ ΣΥΝ.Π.Ε.» για λόγους δημοσίου συμφέροντος, 
προκειμένου να αποφευχθούν σημαντικές δυσμενείς 
επιπτώσεις στη χρηματοπιστωτική σταθερότητα και 
να προστατευθούν οι καταθέτες. Ειδικότερα, με την 
εφαρμογή μέτρων εξυγίανσης προστατεύεται η χρημα¬ 
τοπιστωτική σταθερότητα και διαφυλάσσεται η εμπι¬ 
στοσύνη του κοινού, ιδίως των καταθετών, στο εγχώριο 
χρηματοπιστωτικό σύστημα, καθώς εκτιμάται ότι μόνη η 
ανάκληση της άδειας λειτουργίας της «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» χωρίς τη λήψη μέ¬ 
τρων εξυγίανσης, θα επέφερε κλυδωνισμούς στο χρημα¬ 
τοπιστωτικό σύστημα.Ήτοι, η θέση σε εκκαθάριση του 
εν λόγω πιστωτικού ιδρύματος θα είχε ως αποτέλεσμα 
την απώλεια του μη εγγυημένου μέρους των καταθέ¬ 
σεων πελατείας, ανερχόμενου με στοιχεία 30.9.2015 σε 
ποσό ευρώ είκοσι δυο εκατομμύρια διακόσιες σαράντα 
δύο χιλιάδες επτακόσια είκοσι τρία (€ 22.242.723). Η ως 
άνω απώλεια υπό τις παρούσες δυσμενείς συνθήκες 
εκτιμάται ότι θα προκαλούσε αρνητικές αντιδράσεις 
των καταθετών των λοιπών πιστωτικών ιδρυμάτων. Ση¬ 
μειώνεται ότι σύμφωνα με το Παράρτημα, εκτιμάται ότι 
κανένας πιστωτής ή μεριδιούχος της «ΣΥΝΕΤΑΙΡΙΣΤΙΚΗ 
ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» δεν υφίσταται με¬ 
γαλύτερες ζημίες από εκείνες που θα είχε υποστεί εάν 
το εν λόγω πιστωτικό ίδρυμα είχε εκκαθαριστεί κατά 
τις συνήθεις διαδικασίες αφερεγγυότητας, 
ΐν) ενόψει και του ενδιαφέροντος που εκδηλώθηκε από 
πιστωτικά ιδρύματα προς απόκτηση των περιουσιακών 
στοιχείων, η εντολή μεταβίβασης στοιχείων ενεργητικού 
και παθητικού αποτελεί την βέλτιστη επιλογή σε σχέση 
με τα λοιπά εργαλεία του εσωτερικού άρθρου 37 του 
άρθρου 2 του ν. 4335/2015, καθώς συνιστά οριστική λύση 
και ελαχιστοποιεί το κόστος εξυγίανσης. Αντίθετα, η 
σύσταση μεταβατικού πιστωτικού ιδρύματος αφενός 
θα είχε μεγαλύτερο κόστος όπως προκύπτει από το 
Παράρτημα και αφετέρου δεν θα αποτελούσε οριστι¬ 
κή λύση, καθώς θα έπρεπε το συντομότερο δυνατό 
και σε κάθε περίπτωση εντός της καθοριζόμενης στο 
εσωτερικό άρθρο 41 παρ. 5 και 6 του άρθρου 2 του 


ν. 4335/2015 προθεσμίας να παύσει τη λειτουργία του 
μέσω είτε της συγχώνευσης με άλλη οντότητα είτε 
της πώλησής του σε τρίτους είτε της ρευστοποίησης 
των περιουσιακών στοιχείων του, με αποτέλεσμα να 
παραμένει αβεβαιότητα στους συναλλασσομένους ως 
προς αυτό. Επιπρόσθετα, δεδομένης της κεφαλαιακής 
δομής του πιστωτικού ιδρύματος με την επωνυμία «ΣΥ¬ 
ΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.», των 
υφιστάμενων κεφαλαιακών αναγκών και της κατάτα¬ 
ξης πιστωτών βάσει του άρθρου 145Α του ν. 4261/2014, 
όπως ισχύει, καθώς και των εξαιρέσεων από το πεδίο 
εφαρμογής της αναδιάρθρωσης παθητικού βάσει της 
παραγράφου 2 του εσωτερικού άρθρου 44 του άρθρου 
2 του ν. 4335/2015, η εφαρμογή του εν λόγω εργαλεί¬ 
ου δεν είναι δυνατή, καθώς δεν υφίστανται επιλέξιμες 
υποχρεώσεις που θα μπορούσαν να μετατραπούν σε 
κεφαλαιακά μέσα για την ανακεφαλαιοποίηση του εν 
λόγω πιστωτικού ιδρύματος κατά το απαιτούμενο ύψος, 

ν) λόγω επειγουσών συνθηκών, σύμφωνα με τις παρ. 2, 
9 και 12 του εσωτερικού άρθρου 36 του άρθρου 2 του 
ν. 4335/2015, και ιδιαίτερα λόγω της προθεσμίας που 
είχε τεθεί από την αρμόδια αρχή προς αύξηση των 
ιδίων κεφαλαίων του πιστωτικού ιδρύματος και δεδο¬ 
μένου ότι ήδη ανακλήθηκε η άδεια λειτουργίας του, με 
αποτέλεσμα να πρέπει να εφαρμοστεί αμέσως το μέτρο 
«Εντολή μεταβίβασης», η αρχή εξυγίανσης διενήργησε 
προσωρινή αποτίμηση με βάση τα τελευταία διαθέσιμα 
στοιχεία. Η προσωρινή αποτίμηση, όπως περιγράφεται 
στο Παράρτημα, καταλήγει ότι η αξία των προς μετα¬ 
βίβαση στοιχείων παθητικού υπερβαίνει την αξία των 
προς μεταβίβαση στοιχείων ενεργητικού κατά ευρώ 
ενενήντα εννέα εκατομμύρια πεντακόσιες ογδόντα τρεις 
χιλιάδες (€ 99.583.000), 

νϊ) στο πλαίσιο της εφαρμογής της εντολής μεταβί¬ 
βασης η Μονάδα Εξυγίανσης Πιστωτικών Ιδρυμάτων 
απευθύνθηκε στα πιστωτικά ιδρύματα με την επωνυ¬ 
μία «ΑΛΦΑ ΤΡΑΠΕΖΑ Α.Ε.», «ΕΘΝΙΚΗ ΤΡΑΠΕΖΑ ΤΗΣ ΕΛ¬ 
ΛΑΔΟΣ Α.Ε.», «ΤΡΑΠΕΖΑ ΠΕΙΡΑΙΩΣ Α.Ε.» και «ΤΡΑΠΕΖΑ 
ΕϋΒΟΒΑΝΚ ΕΒΟΑδΙΑδ Α.Ε.», τα οποία είχαν ήδη ολο¬ 
κληρώσει την 11.12.2015 επιτυχώς τη διαδικασία ανα- 
κεφαλαιοποίησής τους, για την υποβολή δεσμευτικών 
προσφορών στο πλαίσιο του εσωτερικού άρθρου 39 
του άρθρου 2 του ν. 4335/2015. Η διαδικασία δεν ανα¬ 
κοινώθηκε στο ευρύτερο κοινό, καθώς κρίθηκε ότι τυχόν 
δημοσιοποίηση της διαδικασίας θα ενείχε κινδύνους για 
τη χρηματοπιστωτική σταθερότητα, ενόψει της κατά¬ 
στασης αφερεγγυότητας του ιδρύματος υπό εξυγίανση, 
και θα μπορούσε επίσης να υπονομευθεί η αποτελεσμα- 
τικότητα της εντολής μεταβίβασης λόγω των αντιδρά¬ 
σεων που θα προκαλούσε στους καταθέτες του ίδιου 
και λοιπών πιστωτικών ιδρυμάτων, υπό τις παρούσες 
δυσμενείς συνθήκες, η γνώση περί εκκρεμότητας μιας 
τέτοιας διαδικασίας, 

νϋ) στο πλαίσιο της ανωτέρω διαδικασίας υποβο¬ 
λής προσφορών και της αξιολόγησης των αποδεκτών 
προσφορών που υπεβλήθησαν από τα πιστωτικά ιδρύ¬ 
ματα «ΑΛΦΑ ΤΡΑΠΕΖΑ Α.Ε.», «ΕΘΝΙΚΗ ΤΡΑΠΕΖΑ ΤΗΣ 
ΕΛΛΑΔΟΣ Α.Ε.» και «ΤΡΑΠΕΖΑ ΕϋΒΟΒΑΝΚ ΕΒΟΑδΙΑδ 
Α.Ε.» για την απόκτηση περιουσιακών στοιχείων του 
υπό εξυγίανση πιστωτικού ιδρύματος με την επωνυμία 
«ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» 
και λαμβάνοντας υπόψη τα αποτελέσματα της σχε¬ 
τικής προσωρινής αποτίμησης, όπως αναφέρεται στο 

Παράρτημα της παρούσας, η Επιτροπή κατακυρώνει τα 
επιλεγμένα περιουσιακά στοιχεία στο πιστωτικό ίδρυμα 
με την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», 
το οποίο προσέφερε μείωση του κόστους εξυγίανσης 
κατά ποσό ευρώ πέντε εκατομμυρίων (€ 5.000.000) και 
δήλωσε ήδη εγγράφως ότι αποδέχεται τη μεταβίβασή 
τους σε αυτό. Η εν λόγω προσφορά κρίνεται ως η πιο 
συμφέρουσα καθώς εξασφαλίζει τη μεγαλύτερη μείωση 
του κόστους εξυγίανσης, αποφασίζει τα εξής: 

1. Να μεταβιβάσει στο πιστωτικό ίδρυμα με την επωνυ¬ 
μία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.» τα ακόλουθα 
περιουσιακά στοιχεία του υπό εξυγίανση πιστωτικού 
ιδρύματος με την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ 
ΠΕΛΟΠΟΝΝΗΣΟΥ ΣΥΝ.Π.Ε»: 

α) το σύνολο των συμβατικών σχέσεων από συμβά¬ 
σεις ανοίγματος τραπεζικού λογαριασμού ταμιευτηρίου, 
όψεως, τρεχούμενου, που καταρτίστηκαν μεταξύ του 
πιστωτικού ιδρύματος με την επωνυμία «ΣΥΝΕΤΑΙΡΙΣ¬ 
ΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε.» και τρίτων, 
περιλαμβανομένων των ποσών που προορίζονταν για 
τη μη ολοκληρωθείσα αύξηση του συνεταιριστικού κε¬ 
φαλαίου. Ιδίως να μεταβιβάσει τις απαιτήσεις των δι¬ 
καιούχων των λογαριασμών για καταβολή κεφαλαίου 
και τόκων σύμφωνα με τους όρους των οικείων συμβά¬ 
σεων, όπως και την υποχρέωση απόδοσης των φόρων 
για τους δεδουλευμένους τόκους. Εντολές πληρωμής, 
πιστωτικές ή χρεωστικές, με αναφορά σε κάποιον από 
τους παραπάνω λογαριασμούς που είχαν δοθεί αλλά 
δεν είχαν εκτελεστεί έως την ανάκληση της αδείας 
εκτελούνται πλέον από το πιστωτικό ίδρυμα με την 
επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.». 
Επιταγές που αναφέρουν ως πληρώτρια τράπεζα την 
«ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε» 
θεωρούνται ότι αναγράφουν ως πληρώτρια τράπεζα 
την «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», με όλες 
τις σχετικές συνέπειες, και σύρονται επί των παραπάνω 
λογαριασμών, 

β) τις απαιτήσεις τρίτων για καταβολή κεφαλαίου και 
δεδουλευμένων τόκων, έως την ανάκληση της αδείας, 
από συμβάσεις προθεσμιακών καταθέσεων, όπως και 
της υποχρέωσης απόδοσης των φόρων για τους δε¬ 
δουλευμένους τόκους, περιλαμβανομένων των ποσών 
που προορίζονταν για τη μη ολοκληρωθείσα αύξηση 
του συνεταιριστικού κεφαλαίου. Οι μεταβιβαζόμενες 
απαιτήσεις καθίστανται αμέσως απαιτητές ανεξάρτητα 
από τη συμφωνημένη στις οικείες συμβάσεις προθεσμία. 
Δεν μεταβιβάζονται απαιτήσεις για οφειλόμενους τό¬ 
κους μετά την ανάκληση της αδείας, 


γ) τις υποχρεώσεις του πιστωτικού ιδρύματος με την 
επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ 
ΣΥΝ.Π.Ε» έναντι πιστωτικών ιδρυμάτων, 

δ) τα δικαιώματα και τις υποχρεώσεις του πιστωτικού 
ιδρύματος με την επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ 
ΠΕΛΟΠΟΝΝΗΣΟΥ ΣΥΝ.Π.Ε.» έναντι του ΤΕΚΕ, ως είχαν 
κατά την ανάκληση της αδείας του εν λόγω πιστωτικού 
ιδρύματος. 

Η μεταβίβαση των παραπάνω περιουσιακών στοιχείων 
δεν θίγει τα δικαιώματα, δεσμεύσεις και κάθε είδους 
βάρη που υφίστανται επ’ αυτών. 

Τυχόν αξιώσεις των δικαιούχων των μεταβιβαζόμε¬ 
νων απαιτήσεων κατά του πιστωτικού ιδρύματος με την 
επωνυμία «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ 
ΣΥΝ.Π.Ε.» διατηρούνται στο μέτρο που δεν ικανοποιού¬ 
νται από τη μεταβίβαση των παραπάνω περιουσιακών 
στοιχείων. 

2. Καθορίζει, σύμφωνα με την αποτίμηση του Παραρ¬ 
τήματος της παρούσας απόφασης, τη διαφορά μεταξύ 
προσωρινώς αποτιμηθείσας αξίας των μεταβιβαζόμε¬ 
νων στο πιστωτικό ίδρυμα με την επωνυμία «ΕΘΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.» στοιχείων παθητικού του 
υπό εξυγίανση πιστωτικού ιδρύματος με την επωνυμία 
«ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΕΛΟΠΟΝΝΗΣΟΥ ΣΥΝ.Π.Ε» 
και της προσωρινώς αποτιμηθείσας αξίας των ομοί¬ 
ως μεταβιβαζόμενων στοιχείων ενεργητικού στο ποσό 
των ευρώ ενενήντα εννέα εκατομμυρίων πεντακοσίων 
ογδόντα τριών χιλιάδων (€99.583.000). Το ποσό αυτό 
θα καταβληθεί από το ΤΕΚΕ στο πιστωτικό ίδρυμα με 
την επωνυμία «ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.», 
σύμφωνα με τα οριζόμενα στα εσωτερικά άρθρα 96 
παρ. 3 και 104 του άρθρου 2 του ν. 4335/2015, απομειω- 
μένο κατά το ποσό των ευρώ πέντε εκατομμυρίων 
(€ 5.000.000). Τα δύο τρίτα της προσωρινά υπολο- 
γισθείσας διαφοράς αξίας, απομειωμένα κατά ποσό 
πέντε εκατομμυρίων (€ 5.000.000), θα καταβληθούν 
από το Σκέλος Εξυγίανσης του ΤΕΚΕ με την εφαρμογή 
του μέτρου. Με την οριστική αποτίμηση θα καθοριστεί 
τελικά το ποσό που καταβάλλει το Σκέλος Κάλυψης 
Καταθέσεων στο πλαίσιο εφαρμογής του εσωτερικού 
άρθρου 104 του άρθρου 2 του ν. 4335/2015 και το ποσό 
που καταβάλλει το Σκέλος Εξυγίανσης στο πλαίσιο 
εφαρμογής της παρ. 3 του εσωτερικού άρθρου 96 του 
άρθρου 2 του ως άνω νόμου. 

Η οριστική αποτίμηση σύμφωνα με το εσωτερικό άρ¬ 
θρο 36 του άρθρου 2 του ν. 4335/2015, θα ολοκληρωθεί 
μέχρι τέλος Μαΐου 2016. 

Παράρτημα 

Α. Προσωρινή αποτίμηση του εσωτερικού άρθρου 36 του άρθρου 2 του ν. 4335/2015 

Εισαγωγή 

1. Το άρθρο 2 του ν. 4335/2015 προβλέπει ότι, η αρχή εξυγίανσης, πριν προβεί σε ενέργειες εξυγίανσης σε ένα 
πιστωτικό ίδρυμα, διασφαλίζει τη διενέργεια δίκαιης, συνετής και ρεαλιστικής αποτίμησης των περιουσιακών 
στοιχείων του υπό εξυγίανση ιδρύματος από ανεξάρτητο αποτιμητή, ενώ ο ίδιος νόμος δίνει τη δυνατότητα στην 
αρχή εξυγίανσης να πραγματοποιεί η ίδια μία προσωρινή αποτίμηση. 

2. Η ΤτΕ ως Εποπτική Αρχή, διενήργησε αξιολόγηση της «Συνεταιριστικής Τράπεζας Πελοποννήσου ΣΥΝ.Π.Ε.» 
(«Τράπεζα Πελοποννήσου»), η οποία ολοκληρώθηκε τον Οκτώβριο του 2015 και απαίτησε από την Τράπεζα Πελο¬ 
ποννήσου να αυξήσει το κεφάλαιο της κατά €14,3 εκ. μέχρι την 11η Δεκεμβρίου του 2015, προκειμένου να καλύψει 
τις ελάχιστες κεφαλαιακές ανάγκες της. Σύμφωνα με τα εποπτικά στοιχεία που υποβλήθηκαν από την Τράπεζα 
Πελοποννήσου με ημερομηνία αναφοράς την 30.9.2015, η Τράπεζα Πελοποννήσου είχε αρνητικά ίδια κεφάλαια, 
με τον Δείκτη Κεφαλαίου Κοινών Μετοχών της Κατηγορίας 1 (ΟΕΤ1) και τον Συνολικό Δείκτη Κεφαλαίου (ΟΑΒ) 
να διαμορφώνονται στο επίπεδο του -7,02%. Η Τράπεζα Πελοποννήσου ξεκίνησε μια προσπάθεια αύξησης του 
συνεταιριστικού της κεφαλαίου με καταβολή μετρητών, η οποία θα καλυπτόταν από ιδιώτες επενδυτές που θα 
αγόραζαν συνεταιριστικά μερίδια στην τιμή των €3/ανά μερίδα. Η αύξηση συνεταιριστικού κεφαλαίου έκλεισε την 
11η Δεκεμβρίου 2015, αφού συγκεντρώθηκε ποσό €461,3 χιλ., σύμφωνα με επιστολή της Τράπεζας Πελοποννήσου 
προς την ΤτΕ, ποσό που υπολείπεται των απαιτούμενων κεφαλαίων όπως ορίστηκαν από την Εποπτική Αρχή. 

Ως εκ τούτου, η Τράπεζα της Ελλάδος ως Εποπτική Αρχή, προέβη στην διαπίστωση ότι, η Τράπεζα Πελοπον¬ 
νήσου βρίσκεται σε κατάσταση αφερεγγυότητας ή επαπειλούμενης αφερεγγυότητας, σύμφωνα με το άρθρο 2 
του ν. 4335/2015. 

3. Η ΤτΕ ως Αρχή Εξυγίανσης, προβαίνει, σύμφωνα με το άρθρο 2 του ν. 4335/2015 σε προσωρινή αποτίμηση 
των στοιχείων ενεργητικού και παθητικού. Η απαιτούμενη ανάλυση καλύπτει επίσης μια εκτίμηση του κόστους 
εξυγίανσης που σχετίζεται με τις ενέργειες εξυγίανσης που αναλαμβάνονται από την ΤτΕ. 

I. Αξιολόγηση Ισολογισμού πριν τη διενέργεια της προσωρινής αποτίμησης 

Αρχικά αξιολογείται εάν υπάρχουν επαρκή στοιχεία του ισολογισμού ή ενέργειες που θα επέτρεπαν στην Τρά¬ 
πεζα Πελοποννήσου να καλύψει τις ελάχιστες κεφαλαιακές απαιτήσεις που καθόρισε η Εποπτική Αρχή. Προκει¬ 
μένου για την αξιολόγηση αυτή, χρησιμοποιούνται τα τελευταία διαθέσιμα στοιχεία της 30ης Σεπτεμβρίου 2015 
και λαμβάνονται υπόψη: ϊ) η τυχόν επιλεξιμότητα στοιχείων του ισολογισμού για σκοπούς ενίσχυσης κεφαλαια¬ 
κής βάσης και ϋ) τυχόν δυνατότητα αύξησης της αξίας των στοιχείων ενεργητικού. Δεδομένου ότι στον ισολο¬ 
γισμό της Τράπεζας Πελοποννήσου (παρατίθεται κάτωθι) δεν υφίστανται κεφαλαιακά μέσα ή άλλες επιλέξιμες 
υποχρεώσεις που θα μπορούσαν να μετατραπούν σε κεφάλαιο, η ανάλυση επικεντρώνεται στα λοιπά στοιχεία 
του ισολογισμού. Από τη συνολική αξιολόγηση προκύπτει ότι δεν υπάρχει οποιαδήποτε δυνατότητα μεταβολών 
στον ισολογισμό της Τράπεζας Πελοποννήσου, όπως η άμεση πώληση στοιχείων ενεργητικού (δεδομένης της 
εξαιρετικά χαμηλής ποιότητας του δανειακού χαρτοφυλακίου που άλλωστε δεν είναι άμεσα ρευστοποιήσιμο) ή 
η μετατροπή σε κεφάλαια στοιχείων παθητικού που θα μείωνε σημαντικά το κεφαλαιακό έλλειμμα. Ειδικότερα 
για την ποιότητα του δανειακού χαρτοφυλακίου της εν λόγω τράπεζας, σημειώνεται ότι, σύμφωνα με τα υπο¬ 
βαλλόμενα στοιχεία της τράπεζας, μόνο το 25% είναι εξυπηρετούμενα δάνεια. 

Ισολογισμός 30.9.2015 


Συνεταιριστική Τράπεζα Πελοποννήσου ΣΥΝ.Π.Ε. 


ΣΥΝΟΠΤΙΚΑ ΣΤΟΙΧΕΙΑ ΙΣΟΛΟΓΙΣΜΟΥ 

30.9.2015 

ΕΥΡΩ 'ΟΟΟ 

ΕΝΕΡΓΗΤΙΚΟ 

Ταμείο & χρηματοοικονομικά περιουσιακά στοιχεία 

6.383 

Δάνεια και προκαταβολές σε πελάτες (μετά από προβλέψεις) 

71.957 

δάνεια προ προβλέψεων 

119.972 

προβλέψεις 

48.015 

Λοιπά στοιχεία ενεργητικού 

18.315 

Σύνολο Ενεργητικού 

96.655 

ΥΠΟΧΡΕΩΣΕΙΣ 

Υποχρεώσεις προς πιστωτικά ιδρύματα 

154 

Υποχρεώσεις προς πελάτες 

98.958 

Λοιπές υποχρεώσεις και προβλέψεις 

2.790 

Σύνολο Υποχρεώσεων: 

101.902 

Σύνολο Ιδίων Κεφαλαίων: 

-5.247 

ΣΥΝΟΛΟΥΠΟΧΡΕΩΣΕΩΝ & ΙΔΙΩΝ ΚΕΦΑΛΑΙΩΝ 

96.655 

Συμπερασματικά, λαμβάνοντας υπόψη την αποτυχία της αύξησης συνεταιριστικού κεφαλαίου, το ότι δεν υπάρχει 
δυνατότητα απομείωσης στοιχείων παθητικού και το ότι δεν υπάρχει δυνατότητα άμεσης πώλησης στοιχείων 
ενεργητικού, ικανών να καλύψουν το κεφαλαιακό έλλειμμα, δεν θεωρείται ότι υπάρχει οποιαδήποτε προοπτική 
αλλαγής του ισολογισμού της Τράπεζας Πελοποννήσου εντός εύλογου χρονικού διαστήματος, η οποία θα μείωνε 
επαρκώς τις κεφαλαιακές ανάγκες που είχε καθορίσει η Εποπτική Αρχή. 

II. Προσωρινός προσδιορισμός Οικονομικής Αξίας και αξιολόγηση εναλλακτικών εργαλείων εξυγίανσης 
Η ΤτΕ ως Αρχή Εξυγίανσης, προκειμένου να διενεργήσει την προσωρινή αποτίμηση, χρησιμοποιεί τα τελευταία 
διαθέσιμα εποπτικά στοιχεία και τον ισολογισμό της Τράπεζας Πελοποννήσου με ημερομηνία αναφοράς την 30η 
Σεπτεμβρίου 2015, ως την πλησιέστερη διαθέσιμη ημερομηνία. Βάσει της προσωρινής αποτίμησης, που διενερ- 
γείται με συντηρητικές παραδοχές, ώστε να προσεγγίζει κατά το δυνατό την οικονομική αξία των στοιχείων του 
ισολογισμού, ο ισολογισμός της Τράπεζας Πελοποννήσου διαμορφώνεται ως ακολούθως: 


ΣΥΝΟΠΤΙΚΑ ΣΤΟΙΧΕΙΑ ΙΣΟΛΟΓΙΣΜΟΥ 

ποσά σε € 000 

Στοιχεία Ενεργητικού 

30.9.2015 

Ταμείο και χρηματοοικονομικά στοιχεία 

6.383 

Δάνεια ενήμερα 

29.687 

Δάνεια σε καθυστέρηση έως 360 ημέρες 

12.841 

Δάνεια σε καθυστέρηση άνω των 360 ημερών 

29.429 

Λοιπά στοιχεία Ενεργητικού 

18.315 

Σύνολο Ενεργητικού 

96.655 


Προσαρμογές 

Αξίας 

Ισολογισμού 


Προσαρμοσμένη 

αξία 

Ισολογισμού 



6.383 

5.147 


24.540 

5 751 


7 090 

5.988 


23.441 

3.578 


14.738 

Ψ 



20.464 


76.191 


Στοιχεία Παθητικού 

30.9.2015 

Υποχρεώσεις προς πιστωτικά ιδρύ ματα 

154 

Υποχρεώσεις προς πελάτες 

98.958 

εκ των οποίων εγγυημένες καταθέσεις ΤΕΚΕ 

76.715 

Λοιπές υποχρεώσεις και προβλέψεις 

2.790 

Σύνολο Παθητικού 

101.902 


[Σύνολο Ιδίων Κεφαλαίων 


-5.247 


Σύνολο Παθητικού και Ιδίων Κεφαλαίων 


96.655 


Προσαρμογές 

Αξίας 

Ισολογισμού 

ί 









0 



0 






αξία 

Ισολογισμού 


154 


98.958 


76.715 

2.790 


101.902 


-25.711 


76.191 


Οι προσαρμογές της αξίας του ισολογισμού γίνονται λαμβάνοντας υπόψη στοιχεία που είναι διαθέσιμα στην 
Αρχή Εξυγίανσης σχετικά με την αποτίμηση αντίστοιχων στοιχείων άλλων ελληνικών πιστωτικών ιδρυμάτων. 

Σε περίπτωση που χρησιμοποιηθεί το εργαλείο της Εντολής Μεταβίβασης, το προσωρινό κόστος εξυγίανσης 
ανέρχεται σε €99,6 εκ., σύμφωνα με τον παρακάτω πίνακα μεταβιβαζόμενων στοιχείων. Σημειώνεται ότι για την 
ακριβέστερη αποτίμηση ειδικά για τις καταθέσεις πελατών χρησιμοποιήθηκαν τα τελευταία διαθέσιμα στοιχεία 
της 10.12.2015 και των απαιτήσεων και υποχρεώσεων από και προς ΤΕΚΕ της 1.10.2015. Σε περίπτωση που χρησι¬ 
μοποιηθεί το εργαλείο του Μεταβατικού Πιστωτικού Ιδρύματος, το παραπάνω κόστος θα αυξανόταν τουλάχιστον 
κατά το ποσό των €18 εκ. που απαιτείται ως ελάχιστο αρχικό κεφάλαιο για τη χορήγηση αδείας σε πιστωτικό 
ίδρυμα κατά το άρθρο 12 του 4261/2014. 

Υπολογισμός διαφοράς αξίας μεταφερόμενων 
στοιχείων ενεργητικού και παθητικού 


Ενεργητικό (€ 'ΟΟΟ} 


Αξία αποτίμησης 
μεταφερόμενων στοιχείων 

ΤΕΚΕ (Απαιτήσεις) 

{στοιχεία 01.10.2015) 2.113 

2.313 


Παθητικό (€ ' 000} 

Υποχρεώσεις προς Πελάτες 

ϊ'στσ ι^Ει! η 1 ". 12 . 2015 ) 

97.000 

Υποχρεώσεις προς Π.Ι. 

154 

ΤΕΚΕ (Υποχρεώσεις) 

ί στοιχεία 01.10.2015) 

0 


Αξία αποτίμησης 
μεταφε ρόμενων στοιχείων 


97 . 000 


154 


Δ ιαφο ρά Αξ ίας Μεταφε ρό μενών Στο ιχε ίων 


Ενεργητικού και Παθητικού 

94.341 


Από θε μα ασφαλε ίας για π ρόσθετες <η μίες 


4.742 


Δ ιαφο ρά Αξίας Μεταφε ρό μενών Στο ιχε ίων 
Ενεργητικού και Παθητικού μετά την 
προσθήκη του αποθέματος ασφαλείας 


99.5Β3 


Άλλωστε, από τον ισολογισμό της Τράπεζας Πελοπόννησου δεν προκύπτουν επιλέξιμες υποχρεώσεις που θα 
καθιστούσαν εφικτή την εφαρμογή της Αναδιάρθρωσης Παθητικού. 

Λόγω της φύσης της προσωρινής αποτίμησης και της αβεβαιότητας για την αποτίμηση με στοιχεία της 18ης 
Δεκεμβρίου 2015, το κόστος εξυγίανσης των €99,6 εκ., συμπεριλαμβάνει απόθεμα ασφαλείας για πρόσθετες 
ζημίες όπως ορίζεται στο νόμο. 

Β. Προσωρινή αποτίμηση βάσει του εσωτερικού άρθρου 36(8) του άρθρου 2 του ν. 4335/2015 

Εισαγωγή 

Η προσωρινή αποτίμηση που διενεργείται βάσει του εσωτερικού άρθρου 36 του άρθρου 2 του ν.4335/2015, πρέ¬ 
πει, μεταξύ άλλων, να περιλαμβάνει μία προκαταρκτική αξιολόγηση για το εάν κάποιος μέτοχος ή πιστωτής του 
ιδρύματος υπό εξυγίανση υφίσταται χειρότερη μεταχείριση, λόγω της ενέργειας εξυγίανσης, σε σχέση με αυτή 
που θα μπορούσε να αναμένεται, εάν το εν λόγω ίδρυμα ετίθετο άμεσα σε εκκαθάριση κατά τις συνήθεις δια¬ 
δικασίες αφερεγγυότητας. 

Προσωρινή αποτίμηση 

Για τη διενέργειά της προσωρινής αποτίμησης βάσει του εσωτερικού άρθρου 36(8) του άρθρου 2 του ν. 4335/2015, 
απαιτείται η θεώρηση μίας υποθετικής εκκαθάρισης, για να αξιολογηθεί ποιο θα ήταν το αποτέλεσμα εκκαθάρισης 
και ποια θα ήταν τα αναμενόμενα έσοδα για τους πιστωτές και τους μεριδιούχους και εάν εν τέλει οι ανωτέρω 
δεν τυγχάνουν χειρότερης μεταχείρισης λόγω της λήψης μέτρων εξυγίανσης, σε σχέση με τη μεταχείριση που 
θα είχαν εάν η τράπεζα ετίθετο σε ειδική εκκαθάριση. 

Κατά τη θεώρηση μιας υποθετικής εκκαθάρισης, τα στοιχεία ενεργητικού και παθητικού της Τράπεζας Πελο- 
ποννήσου χρειάζεται να εξεταστούν από τη σκοπιά των καθηκόντων του εκκαθαριστή. 

Στην περίπτωση της Τράπεζας Πελοποννήσου, η καθαρή θέση της εν λόγω τράπεζας όπως φαίνεται από το 
σύνολο των ιδίων κεφαλαίων, με βάση τον ισολογισμό της τράπεζας όπως είχε διαμορφωθεί στις 30.9.2015, 
ήταν ήδη αρνητική πριν τη λήψη μέτρων εξυγίανσης και πριν την όποια αποτίμηση των στοιχείων ενεργητικού. 
Βάσει της προσωρινής εκ των προτέρων αποτίμησης που διενεργεί η ΤτΕ με συντηρητικές παραδοχές στο 
πλαίσιο της εκτίμησης της οικονομικής αξίας της Τράπεζας Πελοποννήσου τη στιγμή της εξυγίανσης, όπως 
αναλύεται στο τμήμα Α του Παραρτήματος, η αξία των στοιχείων ενεργητικού μειώνεται περαιτέρω (βλέπε 
κάτωθι πίνακα). 

ΣΥΝΟΠΤΙΚΑ ΣΤΟΙΧΕΙΑ ΙΣΟΛΟΓΙΣΜΟΥ 

ποσά σε € 000 

Στοιχεία Ενεργητικού 

30.9.2015 

Ταμείο και χρηματοοικονομικά στοιχεία 

6.383 

Δάνεια ενήμερα 

29.687 

Δάνεια σε καθυστέρηση έως 360 ημέρες 

12.841 

Δάνεια σε καθυστέρηση άνω των 360 ημερών 

29.429 

Λοιπά στοιχεία Ενεργητικού 

18.315 

Σύνολο Ενεργητικού 

96.655 


Προσαρμογές 

Αξίας 

Ισολογισμού 


5.147 


5.751 


5.988 


3.578 


20.464 


Προσαρμοσμένη 

αξία 

Ισολογισμού 

6.383 
24 540 
7.090 
23.441 
14.738 

76.191 


Στοιχεία Παθητικού 

30.9.2015 

Υποχρεώσεις προς πιστωτικά ιδρύματα 

154 

Υποχρεώσεις προς πελάτες 

98.958 

εκ των οποίων εγγυημένες καταϋέσείς ΤΕΚΕ 

76.715 

Λοιπές υποχρεώσεις και προβλέψεις 

2.790 

Σύνολο Παθητικού 

101.902 


Προσαρμογές 

Αξίας 

Ισολογισμού 


Σύνολο Ιδίων Κεφαλαίων 


Σύνολο Παθητικού και Ιδίων Κεφαλαίων 


-5.247 


96.655 


Προσαρμοσμένη 

αξία 

Ισολογισμού 

_ 154 

98.958 

76.715 

2.790 

101.902 


-25.711 


76.191 


Η προβλεπόμενη κατά το νόμο κατάταξη πιστωτών έχει ως εξής: εργαζόμενοι, εγγυημένες καταθέσεις, απαι¬ 
τήσεις του Δημοσίου, μη εγγυημένες καταθέσεις, άλλοι πιστωτές και στο τέλος οι μεριδιούχοι. Δεδομένου ότι, 
σύμφωνα με την προσωρινή αποτίμηση, η αξία των στοιχείων ενεργητικού ανέρχεται σε €76 εκ., ενώ το ύψος των 
εγγυημένων καταθέσεων κατά την 30.9.2015 ανέρχεται σε €77 εκ., προκύπτει ότι δεν θα ικανοποιούνταν καθόλου 
από το προϊόν εκκαθάρισης οι υπόλοιποι πιστωτές και μεριδιούχοι της Τράπεζας Πελοποννήσου, εάν ετίθετο 
σε καθεστώς ειδικής εκκαθάρισης. 

Το ανωτέρω συμπέρασμα ενισχύεται περαιτέρω εάν ληφθεί υπόψη ότι η αποτίμηση ρευστοποίησης (Ιϊρυϊόαΐϊοη 
ναΐυθ) είναι αυστηρότερη από την οικονομική αξία (θοοηοηηϊο ναΐυο), καθώς, μεταξύ άλλων: 

• Θεωρείται ότι οι πιστωτές που έχουν εμπράγματα δικαιώματα επί στοιχείων του ενεργητικού θα ασκήσουν 
τα δικαιώματά τους, μειώνοντας έτσι τα διαθέσιμα στοιχεία ενεργητικού για τους υπόλοιπους πιστωτές. 

• Επίσης, λόγω της θέσης της Τράπεζας Πελοποννήσου σε καθεστώς ειδικής εκκαθάρισης, αναμένεται ότι φυ¬ 
σικά ή νομικά πρόσωπα με εμπορικές ή δανειακές υποχρεώσεις θα επιδιώξουν την αποφυγή ή την καθυστέρηση 
εκπλήρωσης των υποχρεώσεών τους. 

Συμπέρασμα 

Βάσει των ανωτέρω, η ΤτΕ εκτιμά με την έννοια της παραγράφου 8 του εσωτερικού άρθρου 36 του άρθρου 
2 του Ν. 4335/2015, ότι κανένας πιστωτής ή μεριδιούχος της Τράπεζας Πελοποννήσου δεν υφίσταται χειρότερη 
μεταχείριση λόγω της απόφασης της ΤτΕ να εφαρμόσει μέτρα εξυγίανσης στην Τράπεζα Πελοποννήσου κατά 
την ημερομηνία εξυγίανσης. 

Η απόφαση αυτή να δημοσιευθεί στην Εφημερίδα της Κυβερνήσεως και να αναρτηθεί στον ιστότοπο της 
Τράπεζας της Ελλάδος. 


Ο Πρόεδρος 

ΙΩΑΝΝΗΣ ΜΟΥΡΜΟΥΡΑΣ 

Ακριβές αντίγραφο, 
Αθήνα, 18 Δεκεμβρίου 2015 

Η Γραμματέας 
Α. ΤΣΟΥΝΙΑ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































